12.04.2018



# 1. Dopravoprojekt

## 1.2. Diaľnica D3 v Žiline získala hlavnú cenu v súťaži Stavba roka 2017

### Zdroj: netky.sk Strana/Poradie správy: 0 Rubrika/Relácia: Dátum: 12.04.2018Autor:

<http://www.netky.sk/clanok/dialnica-d3-v-ziline-ziskala-hlavnu-cenu-v-sutazi-stavba-roka-2017>

BRATISLAVA - **Diaľnica** **D3** Žilina, Strážov - Žilina, Brodno získala hlavnú cenu v 23. ročníku celoštátnej súťaže realizovaných **stavieb** na Slovensku **Stavba** roka 2017.
Zároveň dostala aj cenu **Ministerstva** **dopravy** a **výstavby** SR za celospoločenský prínos. Výsledky súťaže zverejnil jej organizátor Združenie pre rozvoj slovenskej architektúry a **stavebníctva** - ABF Slovakia po vyhlásení ocenených **stavieb** v rámci 39. veľtrhu **stavebníctva** Coneco a 28. veľtrhu energetickej efektívnosti Racioenergia v bratislavskej Inchebe.
Národná **diaľničná** spoločnosť, a. s. (NDS) odovzdala vyše štvorkilometrový žilinský úsek **D3** do užívania vlani v decembri, zmluvná cena prác dosiahla 254,9 mil. eur bez dane z pridanej hodnoty (DPH). Hlavným zhotoviteľom **stavby** bolo združenie spoločností Eurovia SK, a. s. (líder), Hochtief CZ, a. s., a SMS, a. s. **Výstavba** **D3** trvala tri a pol roka od leta 2014. Súčasťou úseku je **tunel** Považský Chlmec v dĺžke 2,2 kilometra, dve rúry s dvoma pruhmi v každom smere sa razili štrnásť mesiacov. Estakáda nad vodnou nádržou Hričov má takmer 1,5 kilometra a ďalšia za **tunelom** zhruba štyristo metrov. Autormi architektonického riešenia **diaľnice** sú Branislav Juhás, Pavel Sliwka a Libor Mařík, projektantom architektonickej časti je **spoločnosť** **Dopravoprojekt**, **a**. **s**., a rozhodujúcej odbornej časti okrem nej aj Hochtief CZ.
Osemčlenná odborná porota udelila spolu dvanásť cien, okrem hlavnej šesť cien vyhlasovateľov súťaže, dve ceny za celospoločenský prínos a tri nominácie na hlavnú cenu. Predsedom poroty, ktorej členov nominovali vyhlasovatelia súťaže, bol zástupca vedenia Zväzu **stavebných** podnikateľov Slovenska (ZSPS) Ján Majerský.
Nomináciu na hlavnú cenu bez poradia popri úseku **D3** v Žiline získali aj **stavba** bytového domu Nová Terasa 2 v Košiciach (**stavebník** Penta Real Estate, s. r. o., náklady 15 mil. eur bez DPH) a budova UNIQ v Bratislave (Cresco Group, a. s., 19 mil. eur bez DPH). Nová Terasa 2 získala aj cenu Prvej **stavebnej** sporiteľne, a. s. - Bytový dom roka, zhotoviteľmi boli HS HSV, s. r. o., MV staving, a. s. a ďalší. UNIQ dostal cenu **Stavebnej** fakulty STU v Bratislave za uplatnenie vedy a techniky v realizácii, hlavným zhotoviteľom bola spoločnosť Chemkostav, a. s.
Ďalšia **stavba** NDS, úsek **D3** Svrčinovec - Skalité, získal cenu Slovenskej komory **stavebných** inžinierov za najlepšie projektové riešenie. Projektantom úseku bol **Dopravoprojekt**, hlavným zhotoviteľom združenie na čele so spoločnosťou Váhostav - SK, a. s. **Výstavba** úseku **D3** (vyše 12 km) na Kysuciach a v polovičnom profile trvala od októbra 2013 do septembra 2017, do užívania bol odovzdaný spolu s úsekom Svrčinovec - hranica SR a Poľska (3 km). Zmluvná cena predstavovala 329,9 mil. eur bez DPH, na úseku sú jednorúrové **tunely** Poľana (900 metrov) a Svrčinovec (445 metrov).
Cena Únie miest Slovenska za celospoločenský prínos patrí **stavbe** Terminal Vlak-Bus-Shopping v Banskej Bystrici (**stavebník** Primum, s. r. o., náklady 25 mil. eur bez DPH, hlavný zhotoviteľ Trilaug, s. r. o.). Cena Zväzu **stavebných** podnikateľov Slovenska za vysokú kvalitu realizácie pripadla **stavbe** Eperia Shopping Mall v Prešove (Prvá penzijná správcovská spoločnosť Poštovej banky, a. s., 50 mil. eur bez DPH, Keraming, a. s.).
Cenu Technického a skúšobného ústavu **stavebného** za použitie progresívnych **stavebných** výrobkov získala **stavba** doprava a skladovanie slinku v cementárni Ladce (Považská cementáreň, a. s., 17,5 mil. eur bez DPH, Montáže Trenčín, a. s., Tažené konstrukce, s. r. o., a ViON, a. s.). Cenu Vydavateľstva EUROSTAV, s. r. o., za architektonické riešenie dostal obytný súbor Park Anička v Košiciach (MM Invest Košice, s. r. o., 11 mil. eur bez DPH, Betpres, s. r. o.). Cena verejnosti na základe hlasovania na internete patrí **stavbe** sídla spoločnosti PDP, s. r. o., v Nitrianskych Sučanoch. Investor realizoval **stavbu** za 550 tis. eur bez DPH. Hlasovanie o tejto cene sa konalo deviatykrát na portáli zoznam.sk, ocenená **stavba** získala 3 785 zo 42 578 hlasov.
Súťaž **Stavba** roka sa vyhlasuje každoročne na podporu kvality komplexnej realizácie **stavebného** diela ako súčasť uceleného systému zabezpečovania kvality vo **výstavbe** a **stavebníctve** s cieľom dosiahnutia európskych štandardov v reálnom čase. Jedným z gestorov tohto systému je **Ministerstvo** **dopravy** a **výstavby** SR a garantmi kvality jeho realizácie sú Slovenská komora **stavebných** inžinierov a Slovenská komora architektov.
Zdroj: SITA
Foto: NDS